Qendra Kombëtare e Kinematografisë shpall 1 (një) vend vakant pune me kohë të plotë, në pozicionin Specialist/e për projektet, me kategorinë e pagës IV-3.

Për këtë procedurë kanë të drejtë të aplikojnë kandidatët që plotësojnë këto kritere:

Kritere të përgjithshme:

a - Të jetë shtetas shqiptar;

b - Të ketë zotësi të plotë për të vepruar;

c - Të zotërojë gjuhën shqipe, të shkruar dhe të folur;

d - Të jetë në kushte shëndetësore që e lejojnë të kryejë detyrën përkatëse;

e - Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;

f - Ndaj tij të mos jetë marrë masa disiplinore e largimit nga shërbimi civil, që nuk është shuar sipas ligjit 152/2013 “Për nëpunësin civil” i ndryshuar.

Kriteret e posaçme:

a - Të zotërojë diplomë të nivelit “Bachelor” në degët ekonomiks, financë, kontabilitet, juridik, shkenca shoqërore, kinematografi. Diploma e nivelit “Master shkencor” përbën avantazh.

b - Të kenë të paktën 1 vit përvojë;

c - Të zotërojë gjuhën angleze. Gjuhë të huaja të vendeve të BE, do të përbëjnë avantazh.

DOKUMENTACIONI, MËNYRA DHE AFATI I DORËZIMIT

Kandidati aplikant duhet të dorëzojë këto dokumente:

a - Jetëshkrimin e plotësuar në përputhje me dokumentin tip që e gjeni në linkun: <https://www.dap.gov.al/legjislacioni/udhezime-manuale/60-jeteshkrimi-standard>

b - Fotokopje të diplomës dhe listës së notave, (përfshirë edhe diplomën Bachelor). Për diplomat e marra jashtë Republikës së Shqipërisë të përcillet detyrimisht njësimi nga Ministria përgjegjëse për Arsimin;

c - Fotokopje të librezës së punës (të gjitha faqet që vërtetojnë eksperiencën në punë);

d - Fotokopje të letërnjoftimit (ID);

e - Vërtetim të gjendjes shëndetësore;

f - Dëshmi penaliteti;

g - Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin e aplikantit.

Dorëzimi i dokumenteve duhet të bëhet me e-mail, në adresën [info@qkk.gov.al](mailto:info@qkk.gov.al).

Afati i fundit i aplikimi është data 27/01/2025, ora 16:30.

Intervista me kandidatët e përzgjedhur nga dosjet e aplikimit, do të zhvillohet në ambientet e QKK-së, më datë 30/01/2025, ora 11:00.

FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA

Kandidatët do të intervistohen në lidhje me:

- Njohuritë mbi Ligjin nr. 8096, datë 21.03.1996, “Për kinematografinë”, të ndryshuar;

- Njohuritë mbi Statutin dhe Rregulloret e QKK

- Njohuritë mbi Ligjin për të Drejtat e Autorit;

- Njohuritë mbi Kodin e Procedurave Administrative;

- Njohuritë mbi Konventat Evropiane që lidhen me Kinematografinë dhe Audio-vizualin;

Kandidatët gjatë intervistës me gojë do të vlerësohen në lidhje me:

- Njohuritë mbi legjislacionin e sipërpërmendur;

- Eksperiencën e tyre të mëparshme;

- Motivimin, aspiratat dhe pritshmërinë e tyre për karrierën.